stanford-oval/wikipedia huggingface dataset:
Luettelo ruoka-aiheisista televisio-ohjelmista

Tämä on epätäydellinen luettelo maailman ruoka-aiheisista televisio-ohjelmista.
Ruoka-aiheisia ohjelmia televisiossa:
A

Aaken ja Sakun kesäkeittiö
Anthony Bourdain maailmalla
Anthony Bourdain – Kohti tuntematonta
Arvostele mun illallinen
Arvostele mun illallinen Ruotsissa
Asia on pihvi
B

Bon Appétit
Burgerimies
F

Floyd matkalla pohjoiseen
Floyd Intiassa
G

Grillimestarit Ripe & Teresa
Grillit huurussa
H

Hell’s Kitchen Suomi
Huippukokki lähtee maalle
Hullu kokki Piemontessa
Hulluna leivontaan
I

Iron Chef
J

Jamie Oliver
Jamie Oliverin 15 minuutin ateriat
Jamie Oliverin helpot herkut
Junior MasterChef
K

24Kitchen
Kauhamatka Aasiaan
Kauhamatka Afrikkaan
Kauhamatka Australiaan
Kauhamatka Espanjaan
Kauhamatka Italiaan
Kauhamatka Jenkkilään
Kauhamatka Kaukoitään
Kauhamatka Välimerelle
Kauhukeittiö
Kaappaus keittiössä
Katin kanssa keittiössä
Keittiökutsut TES-keittiössä
Kesäkeittiö
Ketunleipää
Keventäjät
Kokkelivekkulit
Kokki lomalla
Kokki reissussa
Kokkisota
Koko Suomi leipoo
Kyproksen herkkukeittiö
Kuppilat kuntoon, Hans Välimäki!
Kuppilat kuntoon, Jyrki Sukula!
Kurjat kuppilat
Kädettömät kokit
M

Maailman oudoimmat ruoat
Mahdoton illallinen
Makupalat
MasterChef Suomi
Mattihan se sopan keitti
Maukasta mutkattomasti
Mayn keittiö
Meidän safkaa
Mitä tänään syötäisiin?
Muisti palaa pohjaan
Mustapippuri
N

Nigella
Nigellan hivelevät herkut
Neljän tähden illallinen
O

Jamie Oliver
P

Patakakkonen
Pokkakokit
Väinö Purje
R

Ruokala
Ruokamatka Euroopan kaupunkeihin
Ruokamatka Meksikoon
Ruokamatka Ranskaan
Ruokamatka Venetsiasta Istanbuliin
Ruokamatka Välimerellä
S

Sapuskaa, harashoo!
Sokkokokki
Soppamies
Suomen Hell's Kitchen
Suomen paras leipomo
T

Taikinaterapiaa Teresan kanssa
Teijan keittiössä
Tinan keittiössä
Tomin keittiö
Tonyn Bistro
Top Chef
Top Chef Suomi
Tänä torstaina
Tänään kotona
Y

Yllätyskokki Niki
City Hallin metroasema (MRT)

City Hall on Singaporen Mass Rapid Transit -metrojärjestelmän asema lähellä Singaporen kaupungintaloa Singaporen keskusta-alueella. Sitä käyttävät North South Linen ja East West Linen junat. Se avattiin 12. joulukuuta 1987.
Asema on yksi neljästä juna-asemasta, jotka ovat Monopoly-pelin singaporelaisversiossa.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North South Line
| NS1 Jurong East | 6:05 |  | 6:30 |  | 23:55 |  |  |
| NS7 Kranji | – |  | – |  | 0:11 |  |  |
| NS28 Marina South Pier | 5:54 |  | 6:20 |  | 23:52 |  |  |
| NS27 Marina Bay | – |  | – |  | 23:56 |  |  |
East West Line
| EW1 Pasir Ris | 6:01 |  | 6:29 |  | 0:11 |  |  |
| EW33 Tuas Link | 5:57 |  | 6:24 |  | 23:52 |  |  |
Aiheesta muualla

Kuvia tai muita tiedostoja aiheesta City Hallin metroasema Wikimedia Commonsissa
City Hallin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Dhoby Ghaut | North South Line | Seuraava asema: Raffles Place |
| 0 | 1 | 2 |
| --- | --- | --- |
| Edeltävä asema: Bugis | East West Line | Seuraava asema: Raffles Place |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:City Hall MRT Station
Käännös suomeksi
Mark Lenzi

| Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Maa:   Yhdysvallat> Miesten uimahypyt. |
| --- | --- | --- | --- |
|  Kultaa | Barcelona 1992 | 3 m ponnahduslauta |  |
|  Pronssia | Atlanta 1996 | 3 m ponnahduslauta |  |
| MM-kilpailut  | MM-kilpailut  | MM-kilpailut  |  |
|  Hopeaa | Perth 1991 | 1 m ponnahduslauta |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Havanna 1991 | 1 m ponnahduslauta |  |
Mark Edward Lenzi (4. heinäkuuta 1968 Huntsville, Alabama – 9. huhtikuuta 2012 Greenville, Pohjois-Carolina) oli yhdysvaltalainen uimahyppääjä, olympiavoittaja ja Pan-Amerikan kisojen voittaja.
Lenzi voitti kolmen metrin ponnahduslaudalla olympiakultaa Barcelonassa 1992. Atlantassa 1996 hän saavutti saman tapahtuman pronssia. Tätä ennen hän oli voittanut vuonna 1991 MM-hopeaa ja Pan-Amerikan kisojen mestaruuden yhden metrin ponnahduslaudalla. Ennen uimahyppääjäksi ryhtymistään Lenzi kilpaili painissa.
Lenzi kuoli 43 vuoden ikäisenä 9. huhtikuuta 2012.
Mark Leduc

Mark Leduc (4. toukokuuta 1962 Toronto, Kanada – 22. heinäkuuta 2009 Toronto, Kanada) oli kanadalainen nyrkkeilyn hopeamitalisti Barcelonan olympialaisissa vuonna 1992. Tämän jälkeen hän siirtyi ammattilaiseksi.
Päätettyään uransa vuonna 1993 Leduc kertoi vuoden 1994 TV-dokumentissa For the Love of the Game olevansa homoseksuaali. Leducilla oli levoton nuoruus. Hänet muun muassa tuomittiin aseellisesta ryöstöstä vankeuteen. Myöhemmin hän kertoi, että häiriökäyttäytymisen taustalla oli osaksi oman homoseksuaalisuuden hyväksymisen vaikeus.
Hotellin saunasta tiedottomana löydetty Leduc menehtyi seuraavana yönä sairaalassa. Lääkärit uskoivat hänen saaneen lämpöhalvauksen, joka johti sisäelinten vaurioitumiseen..
CV90

| CV90 |
| --- | --- |

Valmistushistoria
Valmistusmaa:   Ruotsi alusta  Suomi torni
Tekniset tiedot
Tyyppi:  rynnäkköpanssarivaunu
Pituus:  
– pelkkä runko:  6,63 m
Leveys:  3,20 m
Korkeus:  2,85 m
Taistelupaino:  27 t
Maksiminopeus:  
– tiellä:  69 km/h
Pääase:  Bushmaster II mk 44, 30 mm psvk
Muu aseistus:  PKT 7,62 mm psvkk
Moottori:  Scania-V8 Dl 16 41 A 01P nelitahtinen diesel
– kilowattia:  460 kW
Miehistö:  3 (+ 8 matkustajaa)
Combat Vehicle 90 eli CV90 (ruots. Stridsfordon 90 eli Strf 90) on Patria Hägglundsin kehittämä ruotsalainen rynnäkköpanssarivaunun alusta, jonka valmistuksesta vastaa BAE Systems Hägglunds. Vaunumalli määräytyy pääaseen ja käyttötarkoituksen mukaan ja osassa malleissa alkuperäistä alustaa on täytynyt muuttaa. Alustalle on tehty muun muassa Suomen Puolustusvoimien valmiusprikaatin käyttöön hankkima CV9030 FIN, joissa alusta on valmistettu Ruotsissa Örnsköldsvikissä ja torni Suomessa Patrian tehtaalla Hämeenlinnassa.
Tuotantohistoria

CV90:n valmistus aloitettiin 1993 ja tähän mennessä eri maat ovat tilanneet yli 1 000 vaunua.
Tuotantohistoria > Mallit

CV9040 – alkuperäinen malli, jossa 40 mm Bofors-konetykki;
CV9030 – vientimalli, jossa 30 mm Bushmaster II -konetykki; Käytössä Virossa,Norjassa, Sveitsissä, Suomessa ja Alankomaissa. Viro osti Norjalta 35 käytettyä runkoa 2016 vuoden alussa.
CV9035 – aseistuksena Bushmaster III 35/50 -tykki. Käytössä Virossa, Tanskassa ja Alankomaissa. Viro osti Alankomailta 44 vaunua joulukuussa 2014;
CV90105 – aseistuksena 105 mm rihlattu psv-kanuuna;
CV90120-T – aseistuksena 120 mm sileäputkinen psv-kanuuna;
CV9040 AAV – Ilmatorjuntapanssarivaunu tutkalla ja 40 mm ilmatorjuntatykillä;
CV90 komentopanssarivaunu;
CV90 tulenjohtopanssarivaunu;
CV90 evakuointipanssarivaunu.
Tulenjohto- ja komentopanssarivaunut ovat aseistettu ainoastaan konekiväärillä, mutta ne on mahdollista varustaa jäljitelmätykillä tunnistamisen vaikeuttamiseksi.
CV90 voidaan varustaa myös AMOS-kranaatinheitinjärjestelmällä (Advanced Mortar System).
Ruotsi suunnitteli alun perin hankkivansa sekä CV9040- ja CV9030-vaunuja, mutta päätyi lopulta vain 40 mm versioon suuremman kaliiperin tuomien etujen vuoksi. Muut ostajamaat näyttävät korostavan suurempaa tulinopeutta ja ammusten määrää, jonka 30 mm konetykki mahdollistaa.
Hinta

Puolustusvoimien heinäkuussa 2004 tilaamien 45 CV9030-vaunun kokonaishinta oli 120 miljoonaa euroa, joten yhden vaunun hinnaksi tulee näin 2,67 miljoonaa euroa. Suomelle toimitetut noin 100 vaunua on sijoitettu Karjalan prikaatiin.
Aiheesta muualla

Wikimedia Commonsissa on kuvia tai muita tiedostoja aiheesta .
Puolustusvoimien kalustoesittely: CV9030-rynnäkköpanssarivaunu (Arkistoitu – Internet Archive)
Army Technology: Combat Vehicle 90 (Arkistoitu – Internet Archive) (englanniksi)
BAE Systems Hägglunds (Arkistoitu – Internet Archive) (englanniksi)
Nattō

Nattōta syödään yleensä riisin kanssa.
Nattō (jap. 納豆) on perinteinen japanilainen ruoka, joka on valmistettu hapatetuista soijapavuista ja jota syödään yleensä aamiaiseksi. Feodaaliajalla nattō oli mison ohella tärkeä proteiinin lähde. Voimakkaan makunsa ja tuoksunsa takia ruoka vaatii totuttelua, eikä sen aromeja osaa arvostaa yleensä ensimmäisellä maistamiskerralla.
Japanilaiset syövät noin 50 000 tonnia nattōta vuodessa. Nattō on suosittua Japanin idänpuoleisilla alueilla, muun muassa Kantōssa ja Tōhokussa.
Historia

Nattōn tuottamiseen tarvittavat materiaalit, soijapavut ja olki, olivat yleisesti saatavilla Japanissa jo muinaisajalla, joten valmistusprosessin keksiminen on voinut tapahtua jo Jōmon-kaudella. On myös mahdollista, että prosessin ovat keksineet monet ihmiset eri aikoina. Historialliset lähteet eivät ole yksimielisiä nattōn alkuperästä. Eräs lähde sijoittaa nattōn synnyn Jomon-kauteen 10000–300 eaa. Muiden lähteiden mukaan nattō on saattanut saada alkunsa Kiinassa Zhou-dynastian aikana (1134–246 eaa.)
Japanissa laajalle levinnyt tarina kertoo nattōn keksimisen liittyvän Yoshiie Minamoton sotaretkeen koillisessa Japanissa vuonna 1083. Hänen joukkojensa kimppuun hyökättiin, kun sotilaat olivat keittämässä soijapapuja hevosenruuaksi. Pavut pakattiin mukaan kiireessä, eikä olkikasseja avattu kuin vasta muutaman päivän kuluttua, jolloin pavut olivat jo käyneet. Sotilaat kuitenkin söivät nälkäänsä pilaantunutta hevosenrehua ja pitivät mausta. He tarjosivat papuja Yoshiielle, joka myös mieltyi makuun. Kolmas lähde sijoittaa ruokalajin keksimisen paljon myöhemmäksi eli Edo-kaudelle (1603–1867).
Nattōn valmistusprosessi yksinkertaistui Taishō-kaudella (1912–1926), kun tutkijat löysivät tavan tuottaa käymisprosessin aloittavaa juurta ilman olkia. Löytö teki valmistuksesta helpompaa ja mahdollisti tasaisemman laadun.
Japanissa nattōn suosio ruokalajina vaihtelee maantieteellisestä alueesta riippuen. Itäisen Kanton alueella, johon myös Tokio kuuluu, syödään enemmän nattōta kuin Kansaissa, jossa sijaitsevat muun muassa Osaka, Kioto ja Kobe. Erään teorian mukaan hevoskasvatuksen yleisyys alueella historiallisina aikoina vastaa paikallisväestön nattōn käyttöä ruoaksi.
Maku ja ulkonäkö

Nattōn hyvin voimakas haju muistuttaa vahvojen juustojen tuoksua. Sekoitettaessa ruokaa soijahapate venyy ja muodostaa hämähäkinverkkoa muistuttavia säikeitä. Nattōn aromi on pähkinäinen, täyteläinen ja jokseenkin suolainen, mikä on ristiriidassa tuoksun kanssa.
Nattōta syödään yleisimmin aamiaisella riisin kanssa. Sitä voidaan maustaa esimerkiksi soijakastikkeella, tsuyu-lihaliemellä, sinapilla, salottisipulilla, raastetulla japanilaisella retiisillä (daikon), okralla tai raa’alla viiriäisenmunalla. Hokkaidolla ja pohjoisen Tohokun alueella ihmiset sirottelevat nattōn päälle sokeria.
Nattōta käytetään myös muiden ruokien raaka-aineena. Sitä voidaan käyttää täytteenä tai päällisenä sushissa, paahtoleivällä, misokeitossa, salaatissa, okonomiyakin aineksena, paistettuna tai jopa spagetin kanssa. Nattōn kuivattu muoto ei ole limaista, eikä tuoksu ole yhtä voimakas, ja sitä voidaan syödä ravitsevana välipalana. Jopa nattōjäätelöä on olemassa.
Nattōta pidetään opittuna makuna. Jotkut maistavat nattōn hyvin vahvana ja juustomaisena ja käyttävät pieniä määriä riisin tai nuudelin mausteena, kun taas toiset pitävät nattōn makua mietona, jopa mauttomana, ja maustavat sen sinapilla tai soijakastikkeella. Valmistajat ovat tuoneet markkinoille hajuttoman tai miedontuoksuisena mainostetun nattōvariaation.
Valmistusprosessi

Nattōta valmistetaan nattō-soijapavuiksi kutsutusta tietyntyyppisestä lajikkeesta. Pienemmät pavut sopivat paremmin nattōhon, jolloin käymisprosessi saavuttaa myös pavun ytimen helpommin. Pavut huuhdotaan ja liotetaan ensin vedessä 12–20 tuntia, jolloin ne turpoavat. Seuraavaksi soijapapuja höyrytetään kuuden tunnin ajan, mutta nykyisin painekeitintä voidaan käyttää lyhentämään valmistusaikaa.
Pavut sekoitetaan Bacillus subtilis natto -bakteerikantaan, joka tunnetaan japaniksi nimellä nattō-kin. Hygienia on tärkeää: raaka-aineet ja valmistusvälineet tulee pitää erillään mahdollisista epäpuhtauksista ja muista bakteereista. Bakteeri-papumassan annetaan käydä 40 °C:ssa lähes vuorokauden ajan. Tämän jälkeen nattō jäähdytetään, ja sitä ikäännytetään kylmäkaapissa viikon ajan viskositeetin muuttamiseksi, jotta hapatteeseen muodostuisi säikeitä. Ikäännyttämisprosessin aikana 0 °C:n lämpötilassa bakteerit kehittävät itiöitä ja entsyymit hajottavat soijan proteiineja aminohapoiksi.
Historiallisesti nattōta valmistettiin säilyttämällä höyrytettyjä soijapapuja riisin oljista valmistetuissa pusseissa. Luonnostaan oljessa elävä Bacillus subtilis natto saatiin näin siirrettyä papuihin. Nattōta säilytettiin talon lämpimässä paikassa, esimerkiksi kotatsun tai lieden alla.
Nykyään nattōta myydään tavallisesti pienissä polystyreenilaatikoissa. Paketti sisältää yleensä kaksi, kolme tai harvemmin neljä astiaa, joista kukin on painoltaan 40–60 grammaa. Pakkauksessa on tavallisesti mausteina mukana paketti tsuyua ja paketti karashia, eräänlaista sinappia. Japanin ulkopuolella nattōta myydään joskus pakastettuna.
Terveydelliset edut

Nattōlla väitetään olevan monia lääketieteellisiä etuja, ja japanilaiset usein kertovat nattōn syömisen edistävän heidän terveyttään. Lääketieteellinen tutkimus tukee joitakin näistä väitteistä. Nattō esimerkiksi sisältää pyratsiinia, joka paitsi antaa ruoalle erikoisen hajun myös vähentää verenhyytymien riskiä. Nattō sisältää myös nattokinaasi-entsyymiä, joka saattaa auttaa välttämään verisuonitukoksia ja vähentää aivoinfarktin ja sydänkohtauksen riskiä.
Nattōssa on erityisen runsaasti K2-vitamiinien eli menakinonien tyyppiä MK-7. Erään tutkimuksen mukaan vitamiini vähentää sepelvaltimotaudin riskiä naisilla.
Aiheesta muualla

Kuvia tai muita tiedostoja aiheesta Nattō Wikimedia Commonsissa
Nattō
Lähikuva nattōsta.
Nykypäivän nattōa polystyreenipakkauksessa.
CVM

CVM (Complex Vertebral Malformation, monimuotoinen nikamaepämuodostuma) on holstein-rotuisilla naudoilla esiintyvä vakava geenivirhe. Se aiheuttaa homotsygoottina epämuodostumia ja sikiökuolemia. Heterotsygootit kantajat ovat oireettomia.
Alkuperä

CVM on jäljitetty 1980-luvulla eläneeseen sonniin Carlin-M Ivanhoe Bell, jota käytettiin kahdenkymmenen vuoden ajan kansainvälisessä jalostuksessa sen periyttämän erinomaisen maitotuotoksen vuoksi. DNA-tutkimuksissa on todettu, että Carlin-M Ivanhoe Bellin isä Pennstate Ivanhoe Star kantoi sekä CVM- että BLAD-geeniä ja isänisä Osborndale Ivanhoe BLAD-geeniä mutta ei CVM-geeniä. Näin CVM:ää aiheuttava mutaatio tapahtui joko Pennstate Ivanhoe Starissa tai jossakin sen emänpuoleisessa suvussa. Myös Carlin-M Ivanhoe Bell kantoi BLAD:ia aiheuttavaa geenivirhettä. Kyseinen geeni sijaitsee eri kromosomissa kuin CVM:ää aiheuttava geeni.
CVM-oireyhtymä havaittiin tanskalaisessa holsteinkarjassa ensi kerran vuonna 1999, ja seuraavina vuosina myös Yhdysvalloissa, Isossa-Britanniassa, Alankomaissa ja Japanissa. Carlin-M Ivanhoe Bellin suosion ja suuren jälkeläismäärän seurauksena geenivirhettä tavataan kautta maailman. Vuosituhannen vaihteessa esimerkiksi Tanskassa ja Japanissa yli 30 % parhaista jalostussonneista oli sen jälkeläisiä.
CVM:n paljastava testi kehitettiin 2000-luvun vaihteessa. Vuoden 2000 lopussa sitä tehtiin ainoastaan Tanskassa; Suomeen testin lisenssi ostettiin vuonna 2001.
Vaikutukset

CVM aiheuttaa luomista eli sikiön abortoitumista sekä erilaisia selkärangan nikamien epämuodostumia, sydämen epämuodostumia ja pientä syntymäpainoa. Sen aiheuttava geeni on resessiivinen, ja geenin suhteen heterotsygoottiset CVM-kantajat ovat oireettomia.
Vaikutukset > Luomiset

Geeniä homotsygoottina kantavista sikiöistä jopa 80 % abortoituu 260 vuorokauden kuluessa hedelmöityksestä. Naudan normaali kantoaika on 280 vuorokautta. Vain noin 4–5 % CVM-sikiöistä syntyy elävinä. Syntyvät vasikat ovat kuitenkin elinkelvottomia.
Vaikutukset > Epämuodostumat

CVM-vasikan tunnistaa normaalia lyhyemmästä kaulasta ja koukussa olevista sorkista. Muita oireyhtymään liittyviä epämuodostumia ovat muun muassa selkänikamien muotopoikkeamat tai yhteenkasvamat, selkärangan kiertyminen, vuohis- ja rannenivelten supistuneisuus ja koukkuasento sekä kylkiluiden osittainen yhteensulautuminen pareittain. Sydämessä on havaittu esimerkiksi tärkeiden verisuonien poikkeavia sijainteja.
Vaikutukset > Tuotanto ja jalostus

Karjanpitäjälle CVM aiheuttaa monia ongelmia: geeniä kantava lehmä tiinehtyy 25 % huonommin kuin terve, ja keskeytyneet tiineydet johtavat heikkoon maidontuotantoon. Tästä syystä geeniä kantavat eläimet joudutaan usein poistamaan karjasta.
Vuonna 2001 esikarsittiin Suomen ensimmäinen sonni-ikäluokka CVM-geenin suhteen. Tätä vanhemmista sonneista jouduttiin poistamaan CVM-kantajuuden vuoksi myös parhaita eläimiä, mikä johti rodun jalostuksen hidastumiseen. Samankaltainen ilmiö havaittiin myös muissa eurooppalaisissa maissa.
Naudan metakarpaalinivel.
Natty Dread

| Natty Dread Bob Marley & The Wailers |
| --- | --- | --- |

Studioalbumin tiedot
 Äänitetty : Harry J. Studios, Kingston, Jamaika 1974
 Julkaistu: 1974
 Tuottaja(t): Chris Blackwell, The Wailers
 Tyylilaji: Reggae, R&B
 Kesto: 38.59
 Levy-yhtiö: Tuff Gong, Island
Bob Marley & The Wailersin muut julkaisut
| Rasta Revolution 1974 | Natty Dread 1974 | Live! 1975 |
Natty Dread on Bob Marley & The Wailersin studioalbumi vuodelta 1974. Albumi oli ensimmäinen albumi, joka julkaistiin nimellä "Bob Marley & The Wailers" eikä pelkkä "The Wailers", niin kuin aikaisemmin. Se oli myös ensimmäinen albumi, jolla ei ollut enää mukana The Wailersin entisiä jäseniä Peter Toshia eikä Bunny Waileria.
Listasijoitukset

Albumi sijoittui Billboard Black Albums chart -listalla sijalle 44 ja Pop Albums chart -listalla sijalle 92.
Kappaleet > Puoli yksi

"Lively Up Yourself" (Bob Marley) – 5:11
"No Woman, No Cry" (Vincent Ford) – 3:46
"Them Belly Full (But We Hungry)" (Lecon Cogill/Carlton Barrett) – 3:13
"Rebel Music (3 O'Clock Roadblock)" (Aston Barrett/Hugh Peart) – 6:45
Kappaleet > Puoli kaksi

"So Jah Seh" (Rita Marley/Willy Francisco) – 4:27
"Natty Dread" (Rita Marley/Alan Cole) – 3:35
"Bend Down Low" (Bob Marley) – 3:22
"Talkin' Blues" (Lecon Cogill/Carlton Barrett) – 4:06
"Revolution" (Bob Marley) – 4:23
Kappaleet > Vuoden 2001 bonus kappale

"Am-A-Do" (Bob Marley) - 3:20
Työryhmä

Bob Marley- laulu, rytmikitara
Aston Barrett - basso
Carlton Barrett - rummut, perkussiot
Bernard "Touter" Harvey - piano, urut
Al Anderson - soolokitara
I Threes (Rita Marley, Judy Mowatt ja Marcia Griffiths) - taustalaulu
Sylvan Morris - musiikki-insinööri
Phil Ault - musiikki-insinööri
Chris Blackwell - tuottaja
The Wailers - tuottajat
Tony Wright - kansi
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Nic Pizzolatto

| Nic Pizzolatto> Henkilötiedot |
| --- | --- |
Syntynyt: 18. lokakuuta 1975 (ikä 48) New Orleans, Louisiana, Yhdysvallat
Kansalaisuus:  Yhdysvallat
Ammatti:  kirjailija, käsikirjoittaja
Puoliso:  Amy Pizzolatto
Lapset:  1
Kirjailija
Äidinkieli: englanti
Tuotannon kieli: englanti
Aikakausi:  2010–
Tyylilajit:  rikos neo-noir
Esikoisteos:  Galveston (2010)
Pääteokset:  True Detective (televisiosarja) (2014–)
Aiheesta muualla
Löydä lisää kirjailijoitaKirjallisuuden teemasivulta
Nic Pizzolatto (s. 18. lokakuuta 1975) on yhdysvaltalainen kirjailija, televisiokäsikirjoittaja ja tuottaja, joka tunnetaan parhaiten luomastaan televisiosarjasta True Detective.
Ura > Romaanit ja novellit

Pizzolatto kirjoitti kaksi novellia, jotka myytiin The Atlantic -lehteen, vuonna 2004. Hänen ensimmäinen romaaninsa Galveston julkaistiin kesäkuussa 2010. Hän voitti ranskalaisen Prix du Premier Roman Étranger -palkinnon parhaasta ulkomaisesta debyyttiromaanista.
Ura > Televisiokäsikirjoitus

Hän käsikirjoitti kaksi jaksoa televisiosarjaan Jälkiä jättämättä vuonna 2011. Hän loi oman televisiosarjansa, True Detectiven, vuonna 2012 ja myi sen HBO:lle. Sen ensimmäinen tuotantokausi esitettiin keväällä 2014. Pizzolatto on sarjan vastaava tuottaja, käsikirjoittaja ja sarjan pyörittäjä.
Filmografia > Televisio > Käsikirjoittajana

| Televisiosarjat> Vuosi | Televisiosarjat> Sarja | Televisiosarjat> Kausi | Televisiosarjat> Numero | Televisiosarjat> Jakso | Televisiosarjat> Suomeksi | Televisiosarjat> Huom. |
| --- | --- | --- | --- | --- | --- | --- |
| 2011 | Jälkiä jättämättä | 1 | 6 | What You Have Left | Kaipuu |  |
| 2011 | Jälkiä jättämättä | 1 | 13 | Orpheus Descending | Orfeuksen kohtalo | Käsikirjoittajana Pizzolatto ja Veena Sud |

| 2014 | True Detective | 1 | 1 | The Long Bright Dark | — |  |
| 2014 | True Detective | 1 | 2 | Seeing Things | — |  |
| 2014 | True Detective | 1 | 3 | The Locked Room | — |  |
| 2014 | True Detective | 1 | 4 | Who Goes There | — |  |
| 2014 | True Detective | 1 | 5 | The Secret Fate of All Life | — |  |
| 2014 | True Detective | 1 | 6 | Haunted Houses | — |  |
| 2014 | True Detective | 1 | 7 | After You've Gone | — |  |
| 2014 | True Detective | 1 | 8 | Form and Void | — |  |
| 2015 | True Detective | 2 | 1 | The Western Book of the Dead | — |  |
| 2015 | True Detective | 2 | 2 | Night Finds You | — |  |
| 2015 | True Detective | 2 | 3 | Maybe Tomorrow | — |  |
| 2015 | True Detective | 2 | 4 | Down Will Come | — |  |
| 2015 | True Detective | 2 | 5 | Other Lives | — |  |
| 2015 | True Detective | 2 | 6 | Church in Ruins | — |  |
| 2015 | True Detective | 2 | 7 | Black Maps and Motel Rooms | — |  |
| 2015 | True Detective | 2 | 8 | Omega Station | — |  |
Aiheesta muualla

Nic Pizzolatto Internet Movie Databasessa. (englanniksi)